《依韵和提刑太博嘉雪》
宋代·范仲淹

南阳风俗常苦耕，太守忧民敢不诚。
今秋与冬数月旱，二麦无望愁编氓。
龙遁云藏不肯起，荒祠巫鼓徒轰轰。
昨宵天意聚回复，繁阴一布飘寒英。
裁成片片尽六出，化工造物何其精。
散乱狂飞若倚势，徘徊缓舞如今情。
千门竞扫明月色，万木都拆寒梅英。
天上风流忽尔在，人间险阻无不平。
因松偶作琴瑟调，过竹徐移环佩声。
江天鸣雁畏相失，龙庭奔马豪如惊。
丞相沙堤初踏练，将军紫髯浑缀璎。
岩前饥煞啸风虎，海上冻死吞舟鲸。
我有高楼擘云上，双瞳一开千里明。
群阎逐去疫疠远，长逵压下尘埃清。
当知有年可坐致，东臯父老休营营。
因招大使赏天瑞，醉把羲黄向上凭。
穷通得丧了无事，庄老器宇何难并。
君起作歌我起和，天地和气须充盈。
当年此乐不可得，与雪对舞摅平生。
共君学取雪好处，平施万物如权衡。

作者简介：范仲淹（989年10月1日－1052年6月19日），字希文。祖籍邠州，后移居苏州吴县。北宋初年政治家、文学家。范仲淹幼年丧父，母亲改嫁长山朱氏，遂更名朱说。大中祥符八年（1015年），范仲淹苦读及第，授广德军司理参军。后历任兴化县令、秘阁校理、陈州通判、苏州知州等职，因秉公直言而屡遭贬斥。皇祐四年（1052年），改知颍州，在扶疾上任的途中逝世，年六十四。累赠太师、中书令兼尚书令、楚国公，谥号“文正”，世称范文正公。